**עוד ועוד - דפנה חיימוביץ'**

**https://gluya.org/more-and-more/**

עוֹד וָעוֹד גּוֹלְשׁוֹת הַדְּמָעוֹת,  
מְטַשְׁטְשׁוֹת שֵׁמוֹת  
הַפְּרוּשִׂים עַל גַּבֵּי עִתּוֹן יוֹמִי – 14.10.2023.  
וּמִבֵּין אֵינְסְפוֹר, אֲנִי דּוֹלָה כִּפְנִינִים,  
שְׁמוֹת בָּנוֹת וּבָנִים.  
כָּל שֵׁם מֵכִיל עוֹלָם,  
עוֹלָם שֶׁל אָדָם שֶׁרֵאשִׁיתוֹ בְּהִוָּלְדוֹ  
וְסוֹפוֹ בִּשְׁעוֹת הַתֹּפֶת, שְׁעוֹת הָאֵימָה,  
שֶׁהָיוּ וְעוֹדָם מְנַקְּבִים אֶת הַנְּשָׁמָה.

אֲנִי דּוֹלָה עוֹד וְעוֹד שֵׁמוֹת  
שֶׁמְּעוֹרְרִים בִּי מְחַשְּׁבוֹת עֲגוּמוֹת,  
עַל הוֹרִים שֶׁקִּוּוּ, כִּי הַשֵּׁם שֶׁהֶעֱנִיקוּ לְרַךְ הַנּוֹלָד  
יְלַוֶּה אוֹתוֹ כְּיַהֲלוֹם לְאֹרֶךְ כָּל חַיָּיו לָעַד:  
עֲדִי הַחַיֶּלֶת מִיָּקְנְעָם,  
עֲדִי הַחַיֶּלֶת מִקְרִית נְטָפִים,  
עֲדִי מִכִּתַּת הַכּוֹנְנוּת שֶׁלָּחַם בִּנְתִיב הָעֲשָׂרָה.

וְשֵׁמוֹת הַמְּשַׁקְּפִים מַתָּנָה שֶׁנִּתְּנָה לַהוֹרִים  
בָּעֵת אֲשֶׁר נוֹלְדוּ הַתִּינוֹקוֹת הַיְּקָרִים:  
שַׁי הָעִתּוֹנָאִית מֵרָמַת יִשַׁי,  
מַתַּנְיָה הַחַיָּל מִשְּׂדֵה אִילָן,  
וּלְנֹכַח עֵינַי הַבּוֹכִיּוֹת נִנְעָצִים עוֹד שֵׁמוֹת:  
מַאגְ'ד תּוֹשָׁב אַבּוּ-גוֹשׁ,  
אִיבְּרַהִים הַחַיָּל מֵהָעִיר הַדְּרוּזִית-מַעַ'אר,  
וְעֲוּוד, חוֹבֵשׁ וְנַהַג אַמְבּוּלַנְס מאִכְּסָאל – מוֹעָצָה מְקוֹמִית.

וּבַמּוּעָקָה הַלּוֹפֶתֶת אוֹתִי בָּאֲזִקִּים,  
אֲנִי מְנַסָּה לִנְצֹר בְּמַחְשַׁכֵּי זִכְרוֹנִי,  
אֶת הַשֵּׁמוֹת אֲשֶׁר בָּהֶם חֲבוּיִים  
אֲנָשִׁים כֹּה רַבִּים חַפִּים וְזַכִּים.  
וּכְבֵדָה מִכָּל מַשָּׂא הַיְּדִיעָה,  
שֶׁיְּפֻרְסְמוּ בַּיָּמִים הַקְּרוֹבִים  
שֵׁמוֹת נוֹסָפִים שֶׁל אֲנָשִׁים אֲהוּבִים.  
כָּל אֶחָד יִצְרֹב אֶת הַלֵּב,  
בְּשִׁפּוּדִים שֶׁל כְּאֵב.

אֲנִי רוֹצָה לִזְכֹּר אוֹתָם, אֶת כֻּלָּם,  
זִכְרָם הַבָּרוּךְ לֹא יִמָּחֶה לְעוֹלָם.

**גל ששון על דויד ששון, סמ"ר דויד ששון, מגנות הדר, לוחם ביחידת עוקץ, חטיבת המרום, נפל בקרב בדרום רצועת עזה, בן 21 בנופלו**.

18.3.24, https://www.facebook.com/profile.php?id=100001475410488

חשבתי הרבה מה אני רוצה לשתף ולהעלות, האינסטינקט שלי היה לשתף את ההספד אבל הוא נכתב בכאב וצער ואת זה אני אשמור לעצמי.

אני רוצה לשתף אתכם בדויד שהיה מלא באושר שמחה ואהבה, אולי תזכו להידבק בטיפה מהקסם הזה שלו.

הילד עם העיינים הטובות האלה, היפה תואר בקטע קצת מתסכל ומעורר קנאה, הילד ששם את הקרובים אליו ראשונים בסדר עדיפויות שלו, הרבה הרבה לפני ששם את עצמו.

הנכד הכי טוב, שהשאיר לכולנו אבק בלדאוג ולאהוב את סבתא, כל שישי להגיע עם פרחים, לא משנה מה עבר עליו השבוע בצבא, ולא משנה אם הוא יוצא בשישי בצהריים וחוזר מוצש, בלי תירוצים.

הבן דוד הכי טוב, תמיד הכי מתרגש ממפגשים משפחתיים, תמיד רוצה לשמוע סיפורים ומתעניין, תמיד אוהב לשתף ולא מוכן לוותר הקפה וסיגריה בסופ״ש, מתקשר בכל דילמה, מקשיב מהלב לכל עצה, נותן לך את התחושה שהוא מעריך אותך שאתה שם בשבילו, שהוא זכה בך, כאילו שלא ההפך הוא הנכון.

האח הכי טוב, שהמבט של האחיות שלו בו פשוט אומר הכל, קרבה והאהבה שלא רואים בכל בית, ולא רואים בכל אינטראקציה בין אחים, במיוחד שדמות האח הגדול מוטלת עליו, הוא היה זה שדאג לספר לי בכל מפגש איזה סיפור קטן על האחיות שלו שנגמר ב״אני מעריץ אותן״. אח גדול מהחיים.

הילד שנכנס הביתה בכל שישי גם עם זר פרחים לאמא, וכבר גלגל 2 סיגריות לו ולאבא כי לא מתחילים סופש בלי סיגרית ניצחון, קפה ושיחה עם אבא.

כי מובן מאליו אצלו לא קיים, והוא רצה שכל מי שמסביבו לא ירגיש לרגע לא מוערך מספיק.

החבר שהיה אפשר ללמוד את משמעות המילה חבר ממנו, שהיה הכי נאמן, אמיתי, אוהב, קשוב, שטותניק, טוב.

וזה על קצה המזלג, רק חלק קטן מהתפקידים של דויד בחייו, שבכל מעגל ובכל תפקיד שלו הגיע עם הלב על השולחן וחיוך מאוזן לאוזן, ועשה הכי טוב כי לא הכיר דרך אחרת.

המלאך הזה שהסתובב בנינו והשאיר אחריו חלל ריק שאי אפשר למלא, אבל השאיר גם אינסוף אהבה, אור, משפחיות וחברות, ומי שהיה סביבו וקרוב אליו זכה ובגדול. ולא בדיעבד, כי הוא תמיד היה לא מובן מאליו, לפחות בשבילי.

מאחל לכם להיות קצת דויד, גם לעצמי.

**לביא ליפשיץ, צוואה**

יכול להיות שמתחיל לבנון 3. חשבתי שיהיה כדאי להשאיר קצת הסברים.

למקרה שאני מת, כדאי שאשאיר הוראות הפעלה או הספד כלשהו על עצמי, הרי מה שווה לחיות אם לא אזכה להספיד אף אחד.

אינני מצטער על גיוסי לסיירת גבעתי ולפלגה ג' אשר נמצאתי בה. זה דבר אשר אני אסיר תודה עליו. היכולת לפגוש חברים כמו אלו שמצאתי בצבא היא יוצאת דופן. תודה למדינה אשר נתנה לי את ההזדמנות הזאת ותודה לחבריי שנתנו לי את הצ'אנס לחיבור יוצא דופן... לסיום, אני מבקש לא לשקוע באבל. הוא עשוי להיות יומיומי ומתיש, אך העשייה שיכולה לצמוח ממנו – אין היא מתישה – אלא בונה. אין דבר שהקשה עלי יותר מהבטלה, לכן אני מבקש מכל הסובבים אותי – תעשו תמיד

**עדי הודיה ברוך – https://memoriz.plus/he/site/%D7%A2%D7%93%D7%99-%D7%90%D7%95%D7%93%D7%99%D7%94-%D7%91%D7%A8%D7%95%D7%9A**

"ואם אי פעם אמות

לפני שיגיע זמני,

אני רוצה שתחגגו את החיים

ולא תתאבלו על מותי.

שתקומו כל בוקר עם חיוך וגעגוע בלב,

ולא תתנו לאף שנייה מחייכם להתבזבז.

תראו עולם בשבילי, תעריכו כל רגע קטן

ומיידי פעם תחייכו לעננים – אני אהיה שם.

מצטערת על הצער שגרמתי,

שתדעו שאני במקום טוב

מתגעגעת

ואוהבת מאוד".

סמל (מיל') עדי ברוך ז"ל.

**יזכור ותפילות**

**יזכור עם ישראל** אליסף תל-אור

יִזְכֹּר עַם יִשרָּאֵל אֶת בָּּנָּיו וּבְנוֹתָּיו, הַנֶּאֱמָּנִים וְהָּאַמִּיצִים, כִּתּוֹת הַכּוֹנְנוּת, הַמִּשְׂטָּרָּה, חַיָּּלֵי צְבָּא הַהֲגָּנָּה לְיִשרָּאֵל , וְאַנְשֵי קְהִלּוֹת הַמּוֹדִיעִין וְהַבִּטָּּחוֹן, וְכָּל הַמִּתְנַדְּבוֹת וְהַמִּתְנַדְּבִים לְהִקָּּהֵל וְלַעמֹד עַל נֶפֶש בֵּית ישְׂרָּאֵל בְּיִשּוּבֵי עוֹטֵף עַזָּּה, אֲשֶר חֵרְפוּ נַפְשָּם בַּמִּלְחָּמָּה עַל הֲגָּנַת הָּעָּם וְהאָּרֶץ.

וְכּל מִי שֶנִּרְצְחוּ וְנִטְבְּחוּ, וְנִשרְפוּ, וְנֶחְנְקוּ, בִּידֵי מְרַצְּחִים שְׂפָלִים, בְּשִבְתָּּם בְּבֵיתָּם וּבלֶכְתָּּם בַּדֶּרֶךְ, בִּמְסִבַּת רֵעִים וּבְכָּל אֲתָּר וַאֲתָּר, בְּנֵי בְּרִית וְשֶאֵינָּם בְּנֵי בְּרִית. יִזְכֹּר יִשרָּאֵל וְיִתְבָּּרַךְ בְּזַרְעוֹ וְיֶאֱבַל עַל זִיו הָּעֲלוּמִים וְחֶמְדַּת הַגְּבוּרָּה וּקְדֻשַּת הָּרָּצוֹן וּמְסִירוּת הַנֶּפֶש שֶל הנִּסְפִּים בַּמַּעֲרָּכָּה הַכְּבֵדָּה. יִהְיוּ חַלְלֵי מַעַרכוֹת יִשרָאֵל עֲטוּרֵי הַנִּצָּּחוֹן חֲתוּמִים בְּלֵב יִשרָּאֵל לְדוֹר דּוֹר.